*Likumprojekts*

**Grozījumi Arhīvu likumā**

Izdarīt Arhīvu likumā (Latvijas Vēstnesis, 2010, 35.nr.; 2013, 84.nr.; 2014, 220.nr.; 2016, 57.nr.) šādus grozījumus:

1. Papildināt 12.pantu ar 8.1 daļu šādā redakcijā:

„(81)  Izmantojot Latvijas Nacionālajā arhīvā, institūcijas arhīvā vai akreditētos privātajos arhīvos glabātos arhīva dokumentus arhīva telpās, personai aizliegts ienest lasītavā priekšmetus un vielas, kas nav nepieciešamas dokumentu izmantošanai, iznest arhīva dokumentus un arhīva uzziņu sistēmas elementus no lasītavas, nodot tos citām personām, veikt tādas darbības ar dokumentiem, kas var bojāt vai bojā dokumentu fizisko stāvokli.”

2. Papildināt likumu ar 28. un 29.pantu šādā redakcijā:

„**28.pants. Administratīvā atbildība dokumentu un arhīvu pārvaldības un arhīvos glabāto dokumentu izmantošanas jomā**

(1)  Par dokumentu un arhīvu pārvaldības kārtības pārkāpšanu – izsaka brīdinājumu vai piemēro naudas sodu fiziskajai personai, valdes loceklim vai amatpersonai no četrpadsmit līdz astoņdesmit sešām naudas soda vienībām, bet juridiskajai personai – izsaka brīdinājumu vai piemēro naudas sodu no divdesmit astoņām līdz divsimt astoņdesmit naudas soda vienībām.

(2)  Par aizlieguma ienest arhīva telpās (lasītavā) priekšmetus un vielas, kas nav nepieciešamas dokumentu izmantošanai, iznest arhīva dokumentus un arhīva uzziņu sistēmas elementus no lasītavas, nodot tos citām personām, veikt tādas darbības ar dokumentiem, kas var bojāt vai bojā dokumentu fizisko stāvokli Latvijas Nacionālā arhīva, institūcijas arhīva vai akreditēto privāto arhīva telpās pārkāpšanu – izsaka brīdinājumu vai piemēro naudas sodu fiziskajai personai, valdes loceklim vai amatpersonai no četrpadsmit līdz astoņdesmit sešām naudas soda vienībām, bet juridiskajai personai – izsaka brīdinājumu vai piemēro naudas sodu no divdesmit astoņām līdz divsimt astoņdesmit naudas soda vienībām, piemērojot tiesību izmantošanas aizliegumu izmanot glabātos dokumentus attiecīgā arhīva telpās (lasītavās) no viena mēneša līdz trim gadiem, vai bez minētā tiesību izmantošanas aizlieguma piemērošanas.

**29.pants. Kompetence sodu piemērošanā**

Administratīvo pārkāpumu procesu par šā likuma 28.pantā paredzētajiem pārkāpumiem veic Latvijas Nacionālais arhīvs.”

3. Papildināt pārejas noteikumus ar 12.punktu šādā redakcijā:

„12. Šā likuma 12.panta  8.1 daļa, 28. un 29.pants stājas spēkā vienlaikus ar Administratīvo pārkāpumu procesa likumu.”

Kultūras ministre D.Melbārde

Vīza: Valsts sekretāra p.i. B.Zakevica

Ozola 28811691

Vija.Ozola@arhivi.gov.lv